הולשוביצה (שכונה בפראג)

הולשוביצה היא שכונה בצפון פראג, השוכנת על פיתולו של נהר ולטאבה. השכונה מהווה את שטחו העיקרי של רובע 7 בעיר (חלק זניח ממנה שייך לפראג 1).

בעבר הייתה הולושוביצה פרבר תעשייתי תוסס. כיום היא משמשת כבית לגלריה הלאומית ולגני התערוכה של פראג, בה נמצאים הארמון התעשייתי, אולם המוזיקה גוג'ה  והמוזיאון הטכני הלאומי.

בשנת 1928 נפתח גשר ליבן, במקום בו עמד גשר עץ זמני משנת 1903. גשר זה הוא עודנו גשר הנהר הארוך ביותר בפראג.

בשני העשורים האחרונים, בוצעו מיזמי התחדשות עירונית נרחבים ברובע פראג 7 ונפתחו באזור שלל מקומות בילוי והוקמו גלריות, מרכזי עיצוב ומיזמים אמנותיים רבים, לצד חללי תעסוקה שיתופיים. כתוצאה מכך, חלה ירידה משמעותית בגיל הממוצע של תושבי השכונה והיא הולכת ומתאפיינת כשכונה לצעירים. למעשה, רובע 7 מפגין כיום את הגיל הממוצע הנמוך ביותר בפראג כולה. ואכן, בשנת 2020 הגדיר הגרדיאן את הולשוביצה כ"אחת מ-10 השכונות הכי מגניבות באירופה".

 אטימולוגיה 
השם נגזר משם המשפחה הוליש (שמשמעותו "קירח" או "חסר זקן").

 כנסיית סנט אנטוני מפדובה 
טקסט=|ממוזער|218x218 פיקסלים| כנסיית סנט אנטוניוס מפדובה, פראג
בכיכר שטרוסמאייר, שוכנת כנסיית סנט אנטוניוס המעוצבת בסגנון נאו-גותי. הקתדרלה נבנתה בין השנים 1908–1911 על ידי האדריכל פרנטישק מיקש על פי המודל של כנסיית טין בכיכר העיר העתיקה. הוא מוגן כאנדרטה תרבותית קבועה מאז 2015. ב-26 באוקטובר 1916 הושמדו פעמוני הכנסייה לצורך מאמצי המלחמה, כאשר רק הקטן ביותר, ששקל ארבעים קילוגרמים ושמו רפאל, נשמר. לאחר מלחמת העולם הראשונה, סופקו פעמונים חדשים על ידי חברת הפעמונים של הרולד בחומוטוב. במהלך מלחמת העולם השנייה, רוב הפעמונים הללו נלקחו על ידי גרמניה. בשנות ה-80 תלתה הכנסייה מתנה משנת 1918 מהאומה האמריקאית לעם הצ'כי, פעמון החירות, שהוא ההעתק המדויק היחיד של פעמון החירות המקורי בהיכל העצמאות בפילדלפיה.

 כנסיית סנט קלימנטה/קלמנט 
כנסיית סנט קלימנטה/קלמנט ברחוב קוסטלני היא הכנסייה העתיקה ביותר שנשמרה ברובע. אזכורים ראשונים של הכנסייה מתוארכים לשנת 1234. במקור נבנתה הכנסייה בסגנון רומנסקי, אך מאוחר יותר עברה שיפוץ בסגנון הגותי. הכנסייה מהווה כיום מונומט תרבותישל הרפובליקה הצ'כית ורשומה ככזו מאז 1964.

 מרכז DOX לאמנות עכשווית 
ממוזער|300x300 פיקסלים| מרכז DOX לאמנות עכשווית
מרכז DOX לאמנות עכשווית הוא חלל רב-תכליתי המתמקד בהצגת אמנות עכשווית, אדריכלות ועיצוב. החלל שימש במקור כמפעל ושופץ ונפתח מחדש בשנת 2008. שחזור המפעל הישן לחלל רב-תכליתי הוא פרי עבודתו של האדריכל איוון קרופה. בשנת 2008, היה מרכז DOX לאמנות עכשווית מועמד לפרס האיחוד האירופי לאדריכלות עכשווית  המתחם התפרסם בעיקר הודות למרכז הפיסול/אירועים הגדול שעל הגג שלו, "ספינת האוויר גוליבר", שנוצר על ידי מרטין רג'ניש בשנת 2016. גוף העץ והפלדה של ספינת האוויר עצמה, שדרכו יכולים המבקרים לעבור, מחבר שתי מרפסות גג בגבהים שונים.

 הארמון התעשייתי 
נכון להיום, מהווה מבנה זה אחד מהמאפיינים הדומיננטיים ביותר של מתחם גני התערוכה המתחדש בשכונה. החל משנת 2022, עובר הארמון שיפוץ מעמיק ואגפו השמאלי מיועד לחניכה בשנת 2026. הארמון מעוצב בסגנון אר נובו ונבנה בשנת 1891 על פי תכנונו של בדריך מינצברגר, ששיתף פעולה עם המהנדס פרנטישק פראשיל. זהו המבנה הראשון בו נעשה שימוש בקונסטרוקציית ברזל.

 תחבורה 
ישנן שתי תחנות מטרו בהולשוביצה, שתיהן בקו C - ולטבסקה ונדראז'י הולשוביצה, המחוברות לאחת מתחנות הרכבת הגדולות ביותר בפראג הנושאות את אותו שם. רובע זה חוצה גם תחנות רבות של חשמלית ואוטובוס. רובע זה נחשב לאחד הרבעים הידידותיים ביותר לאופניים בעיר כולה, ובו נתיבי אופניים רבים ושבילי אופניים.

קישורים חיצוניים

 הערות שוליים 

קטגוריה:פראג: שכונות ורבעים